கேள்வி: இராஜகேசரிப் பெருவழி பற்றி விளக்கவும்.
பதில்: படிமம்:Rajakesari_Peruvazhi_inscription.jpg இராசகேசரி பெருவழி என்பது பத்தாம் நூற்றாண்டுக்கு முந்தைய ஒரு தமிழகப் பெருவழியாகும். தற்காலத்தில் தேசிய நெடுஞ்சாலைகள் இருப்பதைப் போல பழங்காலத்தில் வணிகம், போக்குவரத்து, படையெடுப்பு உள்ளிட்ட பயன்பாட்டுகளுக்காக மன்னர்கள் பெருவழிகளை அமைத்தார்கள். அப்படி அமைக்கப்பட்டதில் கொங்கு மண்டலம் மட்டும் ராஜகேசரி பெருவழி, அசுர மலைப் பெருவழி, சோழமாதேவி பெருவழி, அதியமான் பெருவழி உள்ளிட்ட இருபது பெருவழிகள் இருந்ததாக வரலாறு சொல்கிறது. ஆனால் இப்போது இவற்றில் ஒன்றுகூட பயன்பாட்டில் இல்லை. இராசகேசரி பெருவழியானது கோவையில் உள்ள மதுக்கரை மலைக்காட்டு மலைச் சரிவின் வழியாக பேருர்செட்டிபாளையம் ஊராட்சி, சுண்டக்காமுத்தூர், அறிவொளி நகர் வழியாக அய்யாசாமி மலைகளை கடந்து எட்டிமடை, மாவூத்தம்பதி சென்று வாளையாறு, பாலக்காடு வழியாகச் சென்றுள்ளது, இது சோழ நாடு, சேர நாடு இணைக்கும் முக்கிய வழித்தடமாக, மேற்குக் கடற்கரையையும் பூம்புகார் ஊராட்சி இணைக்கும் விதத்தில் இருந்துள்ளது. இந்தப் பெருவழி வழியாகவே உரோமானியப் பேரரசு, கிரேக்கம் (நாடு) தமிழகத்தில் வாணிபத் தொடர்புகள் வைத்திருந்தார்கள். ராஜகேசரி பெருவழியானது கி.பி 871 - 907 கால கட்டத்தில் ஆதித்த சோழன் காலத்தில் முப்பது அடி அகலத்துக்கு செப்பனிடப்பட்டதாக கல்வெட்டுத் தகவல் உள்ளது.